Dušan Panajotović | ponedeljak 22. januar 2018. 16:35 h "Dečko me je ostavio, ali ja bih da se pomirimo!" Dugo ga je krila, a sada je Nada Macura u EMOTIVNOJ ISPOVESTI prvi put progovorila o raskidu! Portparolka Hitne pomoći otkriva da je imala romansu, ali da nije uspela da je očuva jer joj on nije bio podrška. Ipak, ona bi volela da njih dvoje obnove ljubav, ali priznaje da to ne zavisi od nje. Tweet Share Share Nada Macura • Dejan Živančević / RAS Srbija

Nada Macura krije privatni život kao zmija noge, ali za magazin “Blic puls” rešila je da otvori dušu i progovori o emotivnoj vezi, za koju javnost do sada nije znala. Nada nije želela da nam otkrije ko je tajanstveni muškarac kojem je poklonila srce, s kojim je bila u emotivnoj vezi nekoliko meseci, ali priznaje da se zaljubila, međutim nije uspela da ga zadrži pored sebe.

- Odnedavno sam ponovo sama. Doživela sam taj raskid kao poraz. Nisam uspela da očuvam nešto što je meni bilo vrlo bitno. Htela sam naš odnos da dovedem u normalu, ali umesto toga dogodio se raskid - počinje ispovest Nada za “Blic puls” i otkriva da je uzrok razilaženja sa bivšim nedostatak njegove podrške:

- Nije nikakav problem nastao. Klimavo je to bilo od početka. Jako je sveže i ne bih o tome baš mnogo da pričam. Prosto nije bilo to to. Nije bilo onako kako sam očekivala. Nije bitna samo emocija, ta ljubav koja veže dvoje ljudi, već i podrška. S druge strane, ne možemo uvek biti isto voljeni. Nekad neko voli više, a drugi manje, pa onda veza dođe do kraja - kaže Macura.

Iako joj je kraj prošle godine doneo emotivni neuspeh, Nada se trudi da bude pozitivna i posvećena poslu u prvim danima ove godine.

Nada Macura • youtube

- Život ide dalje. Nisam baš raspoložena zbog toga što više nemam muškarca pored sebe, ali nisam tužna - poverila nam se doktorka koja ne gubi nadu da će ponovo biti u ljubavi sa istim muškarcem:

- Nisam svojevoljno raskinula. Možda bih se sa tim čovekom i pomirila, ali ne zavisi od mene - iskrena je Nada, koju smo nedavno gledali kao tajanstvenog člana žirija u šou-programu “Zvezde Granda”.

I nakon ove emisije počele su pošalice na račun Nade Macure na društvenim mrežama, a ona priznaje da joj nije svejedno kada ih čita.

- Stalno sam u trendu, stalno me prozivaju na društvenim mrežama. Mnogo karikiraju ono što ja kažem, ali meni je bitno da ja ne pravim profesionalne greške - brani se Nada od hejtera sa interneta.

Najpoznatija doktorka u Srbiji nedavno je pričala da ima problem da nađe pravog muškarca za sebe, što se pokazalo i na poslednjem primeru.

- U ličnom životu u svoju dušu i svoje srce se loše razumem. Znam da bi trebalo da spustim kriterijume, ali šta će muškarcu jaka i samostalna žena?! Poželjne su u svakom smislu rijaliti devojke. Vidim da je mnogo neudatih i razvedenih žena. Problem je što muškarci više gledaju atraktivne žene - požalila se Macura nedavno.